ai4bharat/Pralekha huggingface dataset:
وزارت دفاع
نئے سینک اسکول کو پارٹنرشپ موڈ میں قائم کرنے کی خاطررجسٹریشن کے دوسرے مرحلہ کے لیے ویب پورٹل کا دوبارہ کھولا جانا
ریاستی حکومت/این جی او/پرائیویٹ سیکٹر کے ساتھ پارٹنرشپ میں 100 نئے سینک اسکولوں کے قیام سے متعلق حکومت ہند کی پہل کے حصہ کے طور پر، سینک اسکولس سوسائٹی  ایم او ڈی نے یکم جون 2022 سے دلچسپی رکھنے والے درخواست گزار اہل اسکولوں کے رجسٹریشن کے لیے ویب پورٹل https://sainikschool.ncog.gov.in/ کو دوبارہ کھولنے سے متعلق ایک اور قدم اٹھایا ہے۔
100 نئے سینک اسکولوں کے قیام سے متعلق حکومت کا وژن نہ صرف قومی تعلیمی پالیسی کے مطابق طلباء کو معیاری تعلیم، انہیں مسلح افواج میں شامل ہونے سمیت کریئر کے بہتر مواقع فراہم کرنا ہے، بلکہ ملک کی تعمیر کے لیے ریاستی حکومت/این جی او/پرائیویٹ سیکٹر کو مرکزی حکومت کے ساتھ قدم سے قدم ملا کر چلنے کے لیے آمادہ بھی کرنا ہے۔
یہ نئے سینک اسکول، متعلقہ تعلیمی بورڈوں سے الحاق کے علاوہ، سینک اسکولس سوسائٹی کے ماتحت کام کریں گے اور سوسائٹی کے ذریعے پارٹنرشپ موڈ میں نئے سینک اسکولوں کے لیے متعینہ اصول و ضوابط پر بھی عمل کریں گے۔ اپنے ملحقہ بورڈ کے نصاب کے علاوہ، وہ سینک اسکول پیٹرن کے طلباء کے اکیڈمک معہ نصاب کی تعلیم بھی دیں گے۔
پہلے مرحلہ میں سینک اسکولس سوسائٹی کے ساتھ جن 10 منظور شدہ نئے سینک اسکولوں نے مفاہمت نامے پر دستخط کیے تھے، ان میں داخلہ کی کارروائی پورے زور و شور سے چل رہی ہے۔
خواہش مند اسکولوں کو مشورہ دیا جاتا ہے کہ وہ ویب پورٹل پر دستیاب نئے سینک اسکولوں سے متعلق کیو آر، ایم او اے اور اصول و ضوابط کو غور سے دیکھیں۔ جن اسکولوں/این جی اوز/ٹرسٹ/سوسائٹیز وغیرہ نے پہلے مرحلہ کے دوران ہی اپنا رجسٹریشن کرا لیا تھا اور اپلائی کر دیا تھا، انہیں پھر سے اپلائی کرنے یا دوبارہ رجسٹریشن فیس ادا کرنے کی ضرورت نہیں ہے۔ تاہم، پہلے سے رجسٹرڈ درخواست گزاروں کو ویب پورٹل پر ضرورت کے مطابق، تازہ جانکاری کے ساتھ اپنے ڈیٹا کو اپ ڈیٹ کرنے کی اجازت حاصل ہوگی۔
یہ پورٹل 30 جولائی 2022 تک کھلا رہے گا۔ سینک اسکول سوسائٹی سے مزید وضاحت/مدد کے لیے، دلچسپی رکھنے والے اسکول sainikschoolaffiliation[at]gmail[dot]com پر ای میل کرکے رابطہ کر سکتے ہیں۔
نوجوانوں کے امور اور کھیل کود کی وزارت
میرابائی چانو نے قومی جنگی یادگار کا دورہ کیا اور ہر ہندوستانی پر زور دیا کہ وہ قربانی اور شجاعت کی علامت کے طور پر اسے جا کر دیکھیں
بھارت کی ‘سلور گرل’ سائکھوم میرا بائی چانو نے نئی دہلی میں قومی جنگی یادگار کا دورہ کیا جو بھارت کی مسلح افواج کی شجاعت ، بہادری اور قربانی کو خراج تحسین پیش کرنے کے لیے تعمیر کیا گیا ہے۔
میرابائی نے 40 ایکڑ پر محیط خوبصورتی کے حامل میموریل کے اپنے دورے کے بارے میں بات کرتے ہوئے کہا، ‘‘دہلی میں میرا قیام عام طور پر ٹورنامنٹس کے لیے ہوتا ہے۔ لیکن اس بار میں نے اس دورے کو اپنے سفر نامے میں رکھا کیونکہ یہ جگہ نہ صرف مسلح افواج کے لیے بلکہ ہر ہندوستانی کے لئے فخر کا مقام ہے۔’’ اولمپک میں تمغہ حاصل کرنے والی میرا بائی چانو نے یہ بات کہی۔
1947 سے اب تک کی تابناک جنگی تاریخ بیان کرنے والا یہ جنگی میموریل اپنے آپ میں اپنی نوعیت کے لحاظ سے غیرمعروف سورماؤں کی داستانوں ان کے سفر اور فضائے بسیط میں اس کے اظہار کا ایک مرقع ہے۔
نیم کھلی راہداری اور گیلری سے گزرتے ہوئے ہوئے، جس میں فوج، بحریہ اور فضائیہ کی ہندوستانی تاریخ کی اہم تاریخی جنگوں کی بہادری کی داستانیں ہیں، میرا نے کہا، ‘‘میں اس بات سے مسحور ہوں کہ کس طرح اس یادگار کی تعمیر کا تصور تاریخی ‘چکرویو’ سے متاثر ہے۔ ‘پیتل سے بنائی گئی تصویروں سے مزین یہ دیواریں ہماری سرزمینی کے جیالوں کی طرف سے لڑی گئی جنگ کے مناظر کی عکاسی کرتی ہیں۔
میرا نے مزید کہا، ‘‘یہاں آنے کے بعد، میں دل کی گہرائیوں سے محسوس کرتی ہوں کہ ہر ہندوستانی کو اپنی زندگی میں کم از کم ایک بار اس جگہ کا دورہ ضرورکرنا چاہیے۔’’
ہندوستانی ویٹ لفٹر نے شہید میجر لیشرام جیوتن سنگھ کو بھی خراج تحسین پیش کیا، جنہیں زمانہ امن کے بہادری کے سب سے بڑے انعام اشوک چکر س
ے نوازا گیا ہے اور ان کا تعلق منی پور ریاست سے ہے۔
کامرس اور صنعت کی وزارتہ
جناب گوئل نے بھارت-یورپی یونین تجارتی اور ٹیکنالوجی کونسل کی پہلی وزارتی میٹنگ کے موقع پر جناب بریٹن سے ملاقات کی
کامرس اور صنعت، ٹیکسٹائل، صارفین کے امور، خوراک اور سرکاری نظام تقسیم کے مرکزی وزیر جناب پیوش گوئل نے بھارت-یوروپی تجارتی اور ٹیکنالوجی کونسل  کی پہلی وزارتی میٹنگ کے موقع پر یورپی کمشنر برائے داخلی تجارت جناب تھیری بریٹن کے ساتھ دو طرفہ میٹنگ کی۔ میٹنگ کے دوران دونوں فریقوں نے مشترکہ جمہوری اقدار کی اہمیت اور ہندوستان اور یورپی یونین دونوں کی آگے بڑھنے کی تکمیلی نوعیت پر زور دیا۔ دونوں فریقوں نے اس بات پر اتفاق کیا کہ ہمارے دوطرفہ تعلقات کو نئی بلندیوں تک لے جانے کے لیے مناسب سیاسی عزم کیا جا سکتا ہے۔
جناب پیوش گوئل نے مطلع کیا کہ ہندوستان نے اگلے 25 سالوں کے لئے ترقی کی ایک امنگ سے بھرپور رفتار کو شروع کیا ہے اور اس نے بہت سے پائیدار ترقی کے اہداف حاصل کئے ہیں۔ قابل تجدید توانائی ذرائع سے تقریباً 40 فیصد توانائی حاصل کرنے کا ہدف 2030 کی مقررہ تاریخ سے بہت پہلے ہی حاصل کر لیا گیا ہے۔ ہندوستان نے 2030 تک 500 گیگا واٹ کے قابل تجدید وسائل پیدا کرنے کا مزید ہدف مقرر کیا ہے۔ انہوں نے کہا کہ ہماری دونوں معیشتیں کی مختلف بنیادیں ہیں اور یہ موجودہ جغرافیائی سیاسی منظر نامے کے پیش نظر زیادہ مصروفیت کا موقع فراہم کرتی ہیں۔ خلا کے شعبے میں اشتراک کی تلاش کے لیے جناب بریٹن کی تجویز پر جناب گوئل نے مطلع کیا کہ ہندوستان خلا کے شعبے میں بڑی طاقتوں میں سے ایک ہے اور دونوں فریق اس شعبے میں گہرا اشتراک و تعاون کر سکتے ہیں۔
مزید برآں وزیر موصوف نے مطلع کیا کہ ہندوستان یو پی آئی اور روپے کے ساتھ مالیاتی ٹیکنالوجی کے شعبے میں عالمی قائد بن گیا ہے۔ ہندوستان ڈیجیٹل کامرس کے لیے ایک کھلا نیٹ ورک  بھی لے کر آیا ہے, جس میں تمام خریداروں اور بیچنے والوں کو نیٹ ورک میں مربوط کرنے کی صلاحیت ہے۔ جناب بریٹن نے بتایا کہ یوروپی یونین نئے ڈیجیٹل سروسز ایکٹ پر کام کر رہا ہے جس پر جناب گوئل نے کہا کہ دونوں فریق ایک آئی ٹی طاقت کے طور پر ہندوستان کی حیثیت کو دیکھتے ہوئے مزید تعاون کر سکتے ہیں۔ انہوں نے مزید بتایا کہ ہندوستان کے پاس دنیا کا تیسرا سب سے بڑا اسٹارٹ اپ ایکو سسٹم ہے اور اس نے جی20 میٹنگوں میں بی20 ٹریک کو شامل کیا ہے۔ یہ ڈیجیٹل اسپیس اور دیگر شعبوں میں زیادہ اشتراک و تعاون فراہم کرتا ہے۔
کاربن بارڈر ایڈجسٹمنٹ میکانزم  کے معاملے پر جناب گوئل نے مطلع کیا کہ مزید مطالعہ کرنے کی ضرورت ہے کہ یہ کس طرح دونوں طرف کے کاروباری اداروں کو متاثر کر سکتا ہے، تجارت پر اثرات اور سامان اور خدمات کی بڑھتی ہوئی قیمتوں کی وجہ سے صارفین پر کیا اثر پڑ سکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 60
قانون اور انصاف کی وزارت
قومی قانونی یونیورسٹیاں
قانون و انصاف کے مرکزی وزیر، جناب کرن رجیجو نے آج لوک سبھا میں درج ذیل معلومات فراہم کیں۔
قومی قانونی یونیورسٹیوں  کا نصاب متعلقہ اداروں کے ذریعے تیار کیا جاتا ہے۔ مختلف قوانین اور علم قانون کی تھیوری پر مبنی کلاسز کے علاوہ نصاب کی نوعیت اور فارمیٹ میں پروجیکٹ اسائنمنٹ، عملی تربیت، مشق کے لیے عدالتیں، انٹر ڈسپلینری ریسرچ، کلینکل کورسز، انٹرن شپ وغیرہ بھی شامل ہیں۔ این ایل یو کے طلباء کو فراہم کیے جانے والے اس گہرے ایکسپوژر سے انہیں کارپوریٹ کی قانونی چارہ جوئی، قانونی صلاح، دستاویز نویسی وغیرہ سمیت تمام قسم کی چارہ جوئی کو مہارت کے ساتھ سنبھالنے کی پیشہ ورانہ صلاحیت حاصل کرنے میں مدد ملی ہے۔ بار کونسل آف انڈیا نے اپنی آئینی ذمہ داری کے تحت، ایڈووکیٹس ایکٹ، 1961 کے ذریعے عطا کیے گئے اختیار کے تحت قانونی تعلیم کے ضابطے بھی بنائے ہیں، جو قانونی تعلیم کی کوالٹی اور معیار کے تعین اور قانون کی ڈگری کو تسلیم کیے جانے سے متعلق ہیں۔
این ایل یو کو ریاستی قوانین کے ذریعے قائم کیا گیا ہے۔ انہوں نے خود اپنی آمدنی کا انتظام کرنے کے علاوہ ریاستی حکومتوں کی طرف سے زمین کے بنیادی ڈھانچے، مالی گرانٹس اور دیگر ترقیاتی امداد کی تقسیم سے فائدہ اٹھایا ہے۔ ریاستی قانون کی تخلیق ہونے کے باوجود این ایل یو میں سے اکثر ، کھلے مقابلہ جاتی امتحان کے ذریعے میرٹ کی بنیاد پر طلباء کو داخلہ دیتی ہیں، جس سے طلباء کی پروفائل طے ہوتی ہے۔ مزید برآں، قانون کی با معنی اور مؤثر تدریس کو یقینی بنانے کے لیے ان قانونی یونیورسٹیوں کو اساتذہ اور عملہ کی تقرری کے ساتھ ساتھ نصاب تیار کرنے اور ان پر بار بار نظر ثانی کرنے جیسے معاملوں میں کافی خود مختاری دی گئی ہے۔
وزارت دفاع
تیجس ایف او سی طیارہ فضائیہ کو سونپا گیا
بھارتی فضائیہ  نے بدھ کے روز تیجس ایم کے -1 ایف او سی طیارے کو اپنے بیڑے میں شامل کیا ہے۔ یہ طیارہ حال ہی میں تشکیل کردہ 18 اسکوائڈرن میں شامل کیا گیا ہے۔ یہ شمولیت‘ فلائنگ بلٹس’ کے طور پر ایئرفورس اسٹیشن واقع سولور میں عمل میں آئی۔ اس لحاظ سے یہ شمولیت بھارتی فضائیہ کی آپریشنل صلاحیت میں اضافے کے تئیں ایک اہم قدم قرار دی جاسکتی ہے۔ مذکورہ اسکوائڈرن بھارتی فضائیہ کے تحت وہ پہلا اسکوائڈرن ہے ، جس نے اس پلیٹ فارم کو اپنے اندر شامل کیا ہے۔ ملک کے ذریعے اندرون ملک تیار کیے جانے والے طیاروں کے پروگرام کے شعبے میں بھی یہ ایک سنگ میل ہے۔ نیز میک ان انڈیا پہل قدمی کے لیے بھی اہم تقویتی عنصر ہے۔تیجس ایم کے-1 ایف او سی واحد انجن والا، ہلکے وزن والا، ازحد برق رفتار اور ہر طرح کے موسم میں مختلف النوع کردار ادا کرنے والا جنگی طیارہ ہے، جو فضا میں رہتے ہوئے ہی ایندھن حاصل کرسکتا ہے اور اس لحاظ سے اسے صحیح معنوں میں ایک ازحد فعال اور متحرک پلیٹ فارم قرار دیا جاسکتا ہے۔
مذکورہ اسکوائڈرن کو فضائیہ کے سربراہ  ، ایئرچیف مارشل آرکے ایس بھدوریا نے آپریشنل بنایا۔ جنوبی ایئرکمان کے ایئر آفیسر کمانڈنگ ان چیف ایئر مارشل امت تیواری اور 18 اسکوائڈرن کے کموڈور کمانڈنٹ ، ایئر مارشل ٹی ڈی جوزف ، ایچ اے ایل کے سی ایم ڈی جناب آر-مادھون، پی جی ڈی  ڈاکٹر گریش ایس دیو دھرے اور ایروناٹیکل ڈیولپمنٹ ایجنسی کے ڈائرکٹر بھی اس تقریب کے دوران موجود تھے۔ اے ایف اسٹیشن سولور میں عملے سے خطاب کرتے ہوئے سی اے ایس نے انہیں مبارک باد پیش کی اور جنوبی ایئر کمان اور اے ایف اسٹیشن سولور میں ان کی کوششوں کی ستائش کی۔ یعنی مذکورہ نئے ایئر بورن پلیٹ فارم کی شمولیت کی ان کی کوششوں کو سراہا۔ انہوں نے ایچ اے ایل، اے ڈی اے، ڈی آر ڈی او کی تجربہ گاہوں، ڈی پی ایس یو، ایم ایس ایم ای اور ان تمام ایجنسیوں کی بھی ستائش کی، جو اس تاریخی سنگ میل کے حصول کے سلسلے میں ایل سی اے کی تیاری سے مربوط رہی ہیں۔
اس موقع پر ایچ اے ایل کے سی ایم ڈی نے فضائیہ کے سربراہ کو تیجس ایف او سی ورژن کی طیارہ دستاویزات بھی پیش کیں۔ سی اے ایس نے انہیں اپنی جانب سے 18 اسکوائڈرن کے کمانڈنگ آفیسر گروپ کیپٹن منیش تولانی کو یونٹ کی چابیوں کے ساتھ حوالے کردیا۔ یہ تقریب ایم آئی 17 وی پی اور اے ایل ایچ، اے این 32 نقل وحمل طیارے اور تیجس ایم کے-1 جنگجو طیاروں کے ہیلی کاپٹر فارمیشن کے فلائی پاسٹ کے ساتھ شروع ہوئی۔
نمبر 18 اسکوائڈرن کی تشکیل انبالہ میں 15 اپریل 1965 کو فولینڈ نیٹ ایئرکرافٹ کے ساتھ عمل میں آئی تھی۔ فلائنگ آفیسر نرمل جیت سنگھ شیخوں، جو بھارتی فضائیہ کے واحد پرم ویر چکر حاصل کرنے والے افسر ہیں، وہ 1971 کی بھارت-پاکستان جنگ میں اس اسکوائڈرن کا ایک حصہ تھے۔
شمولیت تقریب سے قبل فضائیہ کے سربراہ، ایئر چیف مارشل آرکے ایس بھدوریا، پی وی ایس ایم ، اے وی ایس ایم، وی ایم، اے ڈی سی نے 45 اسکوائڈرن کے ساتھ تیجس ایم کے -1 جنگجو کی ایک مخصوص پرواز بھی انجام دی۔
۔۔۔۔۔۔۔۔۔۔۔۔
م ن ۔ ت ع۔
U-2847
(Visitor Counter : 168
وزارت خزانہ
بالواسطہ ٹیکسوں اور کسٹمز کے مرکزی بورڈ نے کسٹمز کا بین الاقوامی دن – 2022 منایا
نئی دلّی ،27 جنوری / بالواسطہ ٹیکسوں اور کسٹمز کے مرکزی بورڈ  اور اس کے تمام فیلڈ دفاتر نے آج کسٹمز کا بین الاقوامی دن – 2022 منایا ۔ اس سال کا موضوع ، جیسا کہ عالمی کسٹمز تنظیم  نے دیا تھا ، وہ ہے ، ’’ ڈاٹا کلچر اپنانے اور ڈاٹا ایکو سسٹم کی تعمیر کے ذریعے کسٹمز ڈجیٹل تبدیلی میں اضافہ کرنا ‘‘ ۔
خزانہ اور کارپوریٹ امور کی مرکزی زیر محترمہ نرملا سیتا رمن اور خزانے کے مرکزی وزیر مملکت جناب پنکج چودھری نے اپنے اپنے ٹوئیٹ کے ذریعے کسٹمز کے بین الاقوامی دن – 2022 کے موقع پر آج سی بی آئی سی کو مبارکباد دی ۔ وزیر خزانہ نے کووڈ – 19 وباء کے دوران بھی سپلائی چین کی سکیورٹی کو یقینی بنانے کے لئے سی بی آئی سی کی ستائش کی ۔ محترمہ سیتا رمن نے سی بی آئی سی کو ڈجیٹل تبدیلی کے محاذ پر مزید کام کرنے پر زور دیتے ہوئے ، بھارتی کسٹم میں ڈاٹا کلچر اور تیز تر ڈجیٹل تبدیلی کا اعتراف کیا ۔
ناواشیوا کسٹمز کے دورے کے دوران وزیر خزانہ کی ہدایات کے مطابق سی بی آئی سی کے فیلڈ دفتر نے حالیہ ماضی میں بھارتی کسٹمز کے ذریعے کئے گئے اقدامات کے بارے میں بیداری پیدا کرنے کی خاطر ایک آؤٹ ریچ پروگرام کا انعقاد کیا ۔ اس کے ساتھ ساتھ ، کسٹمز میں کام کرنے والوں کےساتھ مربوط مختلف فریقوں سے ، اُن کا ردّ عمل جاننے کی بھی کوشش کی گئی ۔
دلّی ، حیدر آباد اور ممبئی کی کسٹمز تنظیموں نے ’’ ڈاٹا کلچر کو اپنانے اور ایک ڈاٹا ایکو سسٹم ‘‘ تیار کرکے کسٹمز میں ڈجیٹل تبدیلی میں اضافے کے موضوع پر ورچوئل گفتگو کا سیشن اور پینل مباحثے کا انعقاد کیا ، جس کے بعد پرائیویٹ فریقوں سے ، اُن کی رائے حاصل کرنے کے لئے فیڈ بیک سیشن کا بھی انعقاد کیا گیا ۔ فریقوں میں بیداری پیدا کرنے کی خاطر ممبئی اور بنگلورو کے کسٹمز زون میں آن لائن کوئز مقابلے کا بھی انعقاد کیا گیا ۔ چنئی کسٹمز زون نے جدید بنائے گئے تُرنت سویدھا کیندر کا افتتاح کیا ۔ کولکاتہ کسٹمز زون نے ایک ویبینار کا انعقاد کیا اور کسٹمز قوانین اور ہوائی اڈے پر مسافروں کے لئے کسٹمز کے طریقۂ کار سے متعلق بیداری پیدا کرنے کی خاطر نیتا جی سبھاش چندر بوس بین الاقوامی ہوائی اڈے پر اَتیتھی ایپ کے پمفلیٹ بانٹے ۔ دیگر فیلڈ دفاتر نے بھی ، اِس دن کے موقع پر اپنی مقامی تقریبات کا انعقاد کیا ۔
اس موقع پر ، ایک خاص تقریب کا انعقاد نئی دلّی کے نارتھ بلاک میں واقع وزارتِ خزانہ میں سہ پہر میں کیا گیا ، جس میں شرکاء نے ورچوئل طریقے سے شرکت کی ۔ اس میں سی بی آئی سی کے چیئرمین جناب وویک جوہری ، بورڈ کے ارکان ، سینئر عہدیداروں اور فیلڈ دفاتر اور ڈائریکٹوریٹس کے عہدیداروں نے شرکت کی ۔
سی بی آئی سی کے چیئرمین نے اس موقع پر محکمے کے تمام عہدیداروں کو مبارکباد دی ۔ انہوں نے عہدیداروں پر زور دیا کہ وہ بہتر خدمات کی ترسیل اور اپنی یومیہ فیصلہ سازی میں شفافیت میں اضافہ کرنے پر توجہ مرکوز کریں ۔ ڈجیٹل محاذ پر ، انہوں نے افسران پر زور دیا کہ وہ خود کار بنائے گئے نظام کو بہتر طور پر سمجھیں اور انہیں سرگرمی سے استعمال کریں تاکہ ادارے میں ڈاٹا کلچر کو مستحکم کرنے کی خاطر با معنی ردعمل ظاہر کیا جا سکے ۔
عالمی کسٹمز تنظیم کے منظور شدہ ، اِس سال کے موضوع سے متعلق کام میں اپنی نمایاں خدمات کے اعتراف میں سی بی آئی سی کے 19 افسران اور پرائیویٹ سیکٹر کے ایک شخص کو ڈبلیو سی او سرٹیفکیٹ آف میرٹس نوازا گیا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 797
(Visitor Counter : 127
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال-425 واں دن
ٹیکہ کاری کے قومی دن پر ،آج تمام ریاستوں / مرکز کے زیرانتظام علاقوں میں 12 سے 14 سال کی عمر کے گروپ کے لئے ٹیکہ کاری کاآغاز ہوا
پہلے دن 12 سے 14 سال کی عمر کے گروپ کو 2.60 لاکھ سے زیادہ ٹیکے لگائے گئے
ٹیکہ کاری کے قومی دن پر ،آج پورے ملک میں 12 سے 14 سال کی عمر کے گروپ کے کووڈ-19 سے بچاؤ کے لئے ٹیکہ کاری کا عمل شروع ہوا۔
پہلے دن2 لاکھ  سے زیادہ نوعمر لوگوں کو کووڈ-19 سے بچاؤ کے لئے پہلی خوراک دی گئی۔
کووڈ ٹیکہ کاری کے لئے مستفیدین کے شناخت کردہ زمروں کے اہل افراد  کو اب تک 2.15 کروڑ سے زیادہ  احتیاطی خوراک دی گئی۔
آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے،جنہیں آبادی کے ترجیحی گروپوں کی بنیاد پرتقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10402863
|
|
دوسری خوراک
|
|
9988057
|
|
احتیاطی خوراک
|
|
4340087
|
|
صف اوّل کے کارکنان
|
|
پہلی خوراک
|
|
18411910
|
|
دوسری خوراک
|
|
17483921
|
|
احتیاطی خوراک
|
|
6619033
|
|
12 سے 14 سال کی عمر کا گروپ
|
|
پہلی خوراک
|
|
260136
|
|
15 تا 18 سال کی عمر کے افراد
|
|
پہلی خوراک
|
|
56097128
|
|
|
|
دوسری خوراک
|
|
35027747
|
|
18 تا 44 سال کی عمر کے افراد
|
|
پہلی خوراک
|
|
553631006
|
|
دوسری خوراک
|
|
458068222
|
|
45 تا59 سال کی عمر کے افراد
|
|
پہلی خوراک
|
|
202582539
|
|
دوسری خوراک
|
|
183406909
|
|
60 سال کی عمر کے افراد
|
|
پہلی خوراک
|
|
126624019
|
|
دوسری خوراک
|
|
114232966
|
|
احتیاطی خوراک
|
|
10585163
|
|
مجموعی طور پر دی گئی پہلی خوراک
|
|
967886351
|
|
مجموعی طور پر دی گئی دوسری خوراک
|
|
818207822
|
|
احتیاطی خوراک
|
|
21544283
ٹیکہ کاری مہم کی آج کی حصولیابیاں آبادی کے ترجیحی گروپوں کی بنیاد پر تقسیم کی گئی ہیں، جو درج ذیل ہیں:
|
|
مورخہ: 16 مارچ 2022 
|
|
طبی کارکنان
|
|
پہلی خوراک
|
|
61
|
|
دوسری خوراک
|
|
727
|
|
احتیاطی خوراک
|
|
7712
|
|
صف اوّل کے کارکنان
|
|
پہلی خوراک
|
|
107
|
|
دوسری خوراک
|
|
1433
|
|
احتیاطی خوراک
|
|
16436
|
|
12 سے 14 سال کی عمر کے گروپ
|
|
پہلی خوراک
|
|
260136
|
|
15 تا 18 سال کی عمر کے افراد
|
|
پہلی خوراک
|
|
52116
|
||
|
دوسری خوراک
|
|
264268
|
|
18 تا 44 سال کی عمر کے افراد
|
|
پہلی خوراک
|
|
63286
|
|
دوسری خوراک
|
|
590321
|
|
45 تا59 سال کی عمر کے افراد
|
|
پہلی خوراک
|
|
9871
|
|
دوسری خوراک
|
|
139883
|
|
60 سال کی عمر کے افراد
|
|
پہلی خوراک
|
|
6945
|
|
دوسری خوراک
|
|
89883
|
|
احتیاطی خوراک
|
|
52621
|
|
مجموعی طور پر دی گئی پہلی خوراک
|
|
269272
|
|
مجموعی طور پر دی گئی دوسری خوراک
|
|
1086515
|
|
احتیاطی خوراک
|
|
76769
ٹیکہ کاری کا عمل ملک بھر میں کمزور ترین افراد کو کووڈ -19وباء کے اثرات سے محفوظ رکھنے کےلئے ایک وسیلہ ہے اور جس کا اعلیٰ ترین سطح پر مسلسل جائزہ لیا جاتا ہے اور نگرانی کی جاتی ہے۔
صدر جمہوریہ کا سکریٹریٹ
صدرجمہوریہ ہند 3 سے 4 اکتوبر تک گجرات کا دورہ کریں گی
صدر جمہوریہ ہند محترمہ دروپدی مرمو 3 سے 4 اکتوبر 2022 تک گجرات کا دورہ کریں گی۔ یہ صدر جمہوریہ ہند کے طور پر ان کا گجرات کا پہلا دورہ ہوگا۔
3 اکتوبر 2022 کو صدر جمہوریہ احمد آباد میں سابرمتی آشرم کا دورہ کرکے اپنی مصروفیات کا آغاز کریں گی۔ بعد ازاں دن میں وہ گاندھی نگر کے جی ایم ای آر ایس میں صحت، آبپاشی، پانی کی فراہمی اور بندرگاہ کی ترقی سے متعلق مختلف پروجیکٹوں کا افتتاح کریں گی / سنگ بنیاد رکھیں گی۔ اسی شام، وہ گاندھی نگر میں حکومت گجرات کی جانب سے اپنے اعزاز میں دیے گئے ایک شہری استقبالیہ میں شرکت کریں گی۔
4 اکتوبر 2022 کو صدر جمہوریہ گجرات یونیورسٹی کا خواتین کاروباریوں کے لیے ایک اسٹارٹ اپ پلیٹ فارم’ہرا سٹارٹ‘ لانچ کریں گی اور گجرات یونیورسٹی، احمد آباد میں تعلیم اور قبائلی ترقی سے متعلق مختلف منصوبوں کا افتتاح کریں گی/ سنگ بنیاد رکھیں گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10973
(Visitor Counter : 83
وزارت دفاع
وزیر دفاع راج ناتھ سنگھ نے کرگل وجے دوس کی20ویں سالگرہ پر قومی جنگی یادگار پر شہیدوں کو خراج عقیدت پیش کیا
نئی دہلی،26؍جولائی،وزیر دفاع راج ناتھ سنگھ نے آج یہاں کرگل وجے دوس کی 20 ویں سالگرہ کے موقع پر قومی جنگی یادگار پر شہیدوں کو خراج عقیدت پیش کیا۔
اس موقع پر وزیر دفاع نے ’’ویزیٹرس بک‘‘ میں اپنے پیغام میں تحریر کیا کہ ’’کرگل کے جنگ کے بہا در فوجیوں کو خراج عقیدت، جنہوں نے بھارت کی عزت ، وقار اور فخر کے لئے اپنی جانیں نچھاور کیں۔ ان کی بہادری اور قربانی ہر انسان کے لئے باعث تحریک ہے۔ کرگل وجے دوس کی 20 ویں سالگرہ پر ہم یہ عہد کرتے ہیں کہ شکر گزار قوم ملک کے وقار کے لئے سپاہیوں کے ذریعے دی گئی عظیم قربانی کو کبھی نہیں بھلائیں گے‘‘۔
دفاع کے وزیر مملکت سری پد یسو نائک ، فوج کے نائب سربراہ لیفٹیننٹ جنرل دیوراج انبو ، بحریہ کے نائب سربراہ وائس ایڈمیرل جی اشوک کمار ، اور فضائیہ کے نائب سربراہ ایئر مارشل راکیش کمار سنگھ بدھوڑی نے بھی آپریشن وجے کے ہیروز کی جرا مندی ، بہادری اور قربانی کے لئے سلام پیش کرنے کی خاطر قومی جنگی یادگار پر گلدائرے نذر کئے۔
بھارت –پاک کرگل جنگ 1999 میں مئی سے جولائی تک ، مغرب میں زوجیلا سے مشرق میں ترنوک تک کنٹرول لائن کے قریب دشوار ترین علاقے میں لڑی گئی۔ اس لڑائی کا آغاز پاکستان نے اپنے فوجیوں کے دراندازی کے ذریعے اونچی پہاڑیوں پر خاکی چوکیوں پر قبضہ کرنے کے ساتھ کیا تھا، جس سے ملک کی علاقائی سالمیت کی خلاف ورزی سمیت قومی شاہراہ کو بھی خطرہ پیدا ہوگیا تھا۔ بھارتی فوج کے بہادر جوانوں نے انتہائی ثابت قدمی اور تحمل کا مظاہرہ کرتے ہوئے 12000 فٹ سے زیادہ اونچائی پر دراس ، ککسر ، بٹالک اور ترتوک سیکٹروں میں شدید جنگ لڑی اور پاکستانی در اندازوں کو مار بھگایا ۔ اس لڑائی میں بھارتی فضائیہ نے بھی فوجی کارروائی میں زبردست تعاون کیا۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3454
(Visitor Counter : 67
بندرگاہوں، جہاز رانی اور آبی راستوں کی وزارت
سیاست ایک بہتر سماج کی تعمیر کے لیے لوگوں کو متحد کرے: جناب سربانند سونووال
جناب سونووال نے برہمپترا پر ماجولی-جورہاٹ پل کے کام کی پیش رفت کا جائزہ لیا۔ پل کے ذیلی ڈھانچے کی تعمیر کی تیز تر کارروائی کا مطالبہ
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج ایک سے زیادہ پروگراموں میں شرکت کے لئے آسام کے ماجولی کا دورہ کیا۔ جناب سونووال نے جورہاٹ کے نیماتی گھاٹ سے ایک رو- پیکس فیری میں سوار ہوئے تاکہ ماجولی کے اپھالا مُکھ پہنچے جہاں ماجولی کے عام لوگوں نے ان کا پرتپاک استقبال کیا - اسی حلقے کی وہ آسام قانون ساز اسمبلی میں نمائندگی کرتے ہیں۔
جناب سونووال نے برہم پترا پر تعمیر ہونے والے جورہاٹ ماجولی پل کے پروجیکٹ سائٹ کا دورہ کیا اور جاری کام کا جائزہ لیا۔ مرکزی وزیر نے عہدیداروں اور ٹیم پر زور دیا کہ وہ تیزی سے ذیلی ڈھانچے کی تعمیر پر توجہ دیں۔
اس موقع پر خطاب کرتے ہوئے جناب سونووال نے کہا کہ وزیر اعظم جناب نریندر مودی جی کی متحرک قیادت میں ماجولی کی لوگوں کی خواہش آخر کار تکمیل کی طرف بڑھ رہی ہے کیونکہ برہم پترا پر پل پر کام شروع ہو رہا ہے۔ ٹھیک، دو سال پہلے وزیر اعظم نے اس پل کا سنگ بنیاد رکھا تھا جس سے ماجولی کے لوگوں کا طویل انتظار ختم ہونے کا امکان ہے۔ مودی جی کے شمال مشرق کے خطہ کو بااختیار بنانے اور نقل و حمل کے ذریعہ معیشت کو تبدیل کرنے کے وژن کی وجہ سے اس طرح کے بڑے منصوبوں پر عمل ہو رہا ہے۔ مجھے مرکزی وزیر نتن گڈکری جی کا بھی شکریہ ادا کرنا چاہیے کہ انہوں نے اس پروجیکٹ کے مضبوط انتظام کو چوبیسوں گھنٹے جاری رکھا۔
اس پل کا سنگ بنیاد وزیر اعظم جناب نریندر مودی نے ٹھیک دو سال قبل اسی دن یعنی 18 فروری 2021 کو رکھا تھا۔ 925.47 کروڑ روپے کی لاگت سے قومی شاہ راہ-715 کے پر ماجولی  اور جورہاٹ   کے درمیان دریائے برہم پترا پر اپروچ سمیت 2 لین والا بڑا پل تعمیر کیا جا رہا ہے۔ یہ پل باقی آسام کے ساتھ ماجولی قصبے میں رہنے والے لوگوں کو ان کی صحت، تعلیم اور روزمرہ کی ترقیاتی سرگرمیوں کو پورا کرنے کے لیے آسان اور ہمہ وقت رسائی فراہم کرے گا۔ ماجولی جزیرے کے لوگوں کی ماجولی کو جورہاٹ سے جوڑنے کے دیرینہ مطالبے کو پورا کرنے کے لیے 17-11-2020 کو جورہاٹ سے کملاباڑی  کو جوڑنے والے ایک نئئ قومی شاہ راہ-715 کے کا اعلان کیا گیا۔ اس پل کی کل لمبائی 6.8 کلومیٹر ہے۔ ان لینڈ واٹر ویز اتھارٹی آف انڈیا  کی ضرورت کے مطابق برہم پترا ندی میں پانی کی نقل و حمل کی سہولت فراہم کرنے کے لئے اونچی سیلابی سطح پر 10 میٹر عمودی کلیئرنس کے ساتھ 125 میٹر طویل  کے 40 پھیلاو فراہم کئے گئے ہیں۔
جناب سونووال نے بنگشی گوپال ناتیہ مندر کا بھی دورہ کیا۔ انہوں نے کہا کہ لوگوں کی مجھ پر محبت اور اعتماد نے میری ذمہ داری کو بڑھا دیا ہے۔ میں عوام کی فلاح و بہبود کے لیے اپنے فرائض کی انجام دہی کی خاطر پرعزم ہوں۔ میں ماجولی کے لوگوں کا شکر گزار ہوں کہ انہوں نے مجھے خاندان کے ایک فرد کے طور پر پہچانا ہے۔ سیاست ایسی ہی ہونی چاہیے۔ سیاست پر لازم ہے کہ ایک بہتر معاشرے کی تعمیر کے لیے لوگوں کو متحد کرے۔ میں اس محبت اور اعتماد کے لئےعوام کا مقروض ہوں۔
وزارات ثقافت
مرکزی وزیر جناب ارجن رام میگھوال نے منگولیا سے واپس لائے گئے بھگوان بدھ کے مقدس کپل وستو باقیات حاصل کیے
بھگوان بدھ کے چار مقدس باقیات کو منگولیائی بدھ پورنیما کے جشن کے حصے کے طور پر منگولیا کی گندن خانقاہ کے احاطے کے اندر بتساگان مندر میں 12 دنوں کے لیے نمائش کے طور پر رکھے جانے کے بعد ہندوستان واپس لایا گیا۔ مرکزی وزیر جناب ارجن میگھوال نے آج غازی آباد میں مقدس باقیات کا استقبال کیا۔ منگولیا کے لوگوں کی طرف سے عام مطالبے کی بنیاد پر مقدس باقیات کی نمائش کی مدت میں چند روز کی توسیع کرنی پڑی تھی۔
منگولیا کے صدر، منگولیا کی پارلیمنٹ کے اسپیکر، منگولیا کے وزیر خارجہ، وزیر ثقافت، وزیر سیاحت، وزیر توانائی، 20 سے زائد ارکان پارلیمنٹ، منگولیا کی 100 سے زائد خانقاہوں کے اعلیٰ مبلغ ان ہزاروں افراد میں شامل تھے جنھوں نے گندن خانقاہ میں ان باقیات کی 12 روزہ نمائش کے لیے اپنی عقیدت کا اظہار کیا۔ اختتامی دن پر منگولیا کے وزیر داخلہ ثقافتی رسومات کی ادائیگی کے لیے موجود تھے۔
نمائش کے پہلے دن  کو تقریباً 18 سے 20 ہزار عقیدت مندوں نے بدھ کے مقدس باقیات کو سجدہ کیا۔ کام کے دنوں میں اوسطاً 5 سے 6 ہزار عقیدت مندوں نے گنڈن خانقاہ کا دورہ کیا، جب کہ چھٹی کے دنوں میں اوسطاً 9 سے 10 ہزار عقیدت مندوں نے اپنی عقیدہ کا اظہار کیا۔ آخری دن تقریباً 18 ہزار عقیدت مندوں نے مقدس باقیات کو خراج عقیدت پیش کرنے کے لیے گنڈن کا دورہ کیا۔ اختتامی دن پر ثقافت کے وزیر داخلہ رسومات کی ادائیگی کے لیے وہاں موجود تھے۔
مقدس بدھ کے باقیات، ’کپل وستو باقیات‘ کے نام سے جانے جاتے ہیں کیونکہ یہ بہار کے ایک ایسے مقام سے ہیں جو پہلی بار 1898 میں دریافت ہوئے تھے جس کے بارے میں خیال کیا جاتا ہے کہ یہ کپل وستو کا قدیم شہر ہے۔
ان باقیات کو ریاستی مہمان کا درجہ دیا گیا تھا اور انھیں اسی موسمیاتی کنٹرول کیس میں رکھا گیا تھا جیسا کہ اس وقت نیشنل میوزیم میں رکھا گیا ہے۔ ایک خصوصی ہوائی جہاز سی 17 گلوب ماسٹر مقدس باقیات کو واپس ہندوستان لے کر آیا۔
کسی بھی ہندوستانی وزیر اعظم کے منگولیا کے پہلے دورے میں، 2015 میں، جناب نریندر مودی نے گندن خانقاہ کا دورہ کیا تھا اور ہمبا لامہ کو بودھی درخت کا پودا بھی پیش کیا تھا۔ دونوں ممالک کے درمیان صدیوں پرانے بدھ مذہب کے رشتوں کی طرف اشارہ کرتے ہوئے، جناب نریندر مودی نے منگول پارلیمنٹ سے اپنے خطاب کے دوران ہندوستان اور منگولیا کو روحانی ہمسایہ کے طور پر بیان کیا تھا۔
آخری بار ان باقیات کو ملک سے باہر اس وقت لے جایا گیا تھا جب 2012 میں ان کی نمائش سری لنکا میں کی گئی تھی اور جزیرے کے ملک میں کئی مقامات پر انھیں نمائش کے لیے رکھا گیا تھا۔ تاہم، بعد میں رہنما خطوط جاری کیے گئے اور مقدس باقیات کو ان نوادرات اور فنی خزانوں کے ’AA‘ زمرے میں رکھا گیا جنھیں ان کی نازک نوعیت کو دیکھتے ہوئے عام طور پر نمائش کے لیے ملک سے باہر نہیں لے جایا جانا چاہیے۔
وزیراعظم کا دفتر
وزیر اعظم نے بتھو کمّا کے موقع پرتلنگانہ کے لوگوں اور خاص طور سے ناری شکتی کو مبارکباد دی
وزیر اعظم جناب نریندر مودی نے بتھو کمّا کے مقدس موقع پر تلنگانہ کے لوگوں اور خاص طور سے وہاں کی ناری شکتی کو مبارکباد دی ہے۔
وزیر اعظم نے ایک ٹوئٹ میں کہا؛
’’ بتھو کمّا کے مقدس موقع پر تلنگانہ کے لوگوں اور خاص طور سے تلنگانہ کی ناری شکتی کو مبارکباد دی۔ امید کرتا ہوں کہ یہ تہوار فطرت کے ساتھ ہمارے ربط کو گہرا کرے گا اور پھولوں میں ہماری دلچسپی میں اضافہ کرے گا۔‘‘